CELEX: 62019TN0726
Language: bg
Date: 2019-10-25 00:00:00
Title: Дело T-726/19: Жалба, подадена на 25 октомври 2019 г. — LSEGH (Luxembourg) и London Stock Exchange Group Holdings (Italy)/Комисия

20.1.2020   
            
            
               BG
            
            
               Официален вестник на Европейския съюз
            
            
               C 19/55
            
         
      Жалба, подадена на 25 октомври 2019 г. — LSEGH (Luxembourg) и London Stock Exchange Group Holdings (Italy)/Комисия
      (Дело T-726/19)
      (2020/C 19/67)
      Език на производството: английски
      
         Страни
      
      
         Жалбоподатели: LSEGH (Luxembourg) Ltd (Лондон, Обединено кралство), и London Stock Exchange Group Holdings (Italy) Ltd (Лондон) (представители: O. Brouwer, A. Pliego Selie, и A. von Bonin, адвокати)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени Решение C(2019) 2526 окончателен на Комисията от 2 април 2019 г. относно държавна помощ SA.44896, приведена в действие от Обединеното кралство за освобождаване на финансирането на групи от контролирани чуждестранни дружества (КЧД), и
               
            
                  —
               
               
                  да осъди ответника да заплати направените от жалбоподателите съдебни разноски на основание на член 134 от Процедурния правилник на Общия съд, включително направените съдебни разноски от встъпилите страни, ако има такива.
               
            
         Основания и основни доводи
      
      Жалбоподателите изтъкват четири основания в подкрепа на жалбата.
      
                  1.
               
               
                  Първо основание: Комисията е допуснала грешка при прилагане на правото и/или явни грешки в преценката и липса на адекватни мотиви за определяне в обжалваното решение на референтната система.
               
            
                  2.
               
               
                  Второ основание: Комисията е допуснала грешка при прилагане на правото и/или явни грешки в преценката и липса на адекватни мотиви за неправилното квалифициране в обжалваното решение на освобождаването на финансирането на групи като дерогация от нормалното действие на референтната система.
               
            
                  3.
               
               
                  Трето основание: Комисията е допуснала грешка при прилагане на правото и/или явни грешки в преценката при приемането в обжалваното решение, че освобождаването на финансирането на групи води до дискриминация на икономически оператори.
               
            
                  4.
               
               
                  Четвърто основание: Комисията е допуснала грешка при прилагане на правото и/или явни грешки в преценката в обжалваното решение като е приела, че освобождаването на финансирането на групи не било обосновано от характера и общата структура на референтната система.